'''Skandinavisk Institut for Sammenlignende Vandalisme''' er navnet på et center som den [[Danmark|danske]] kunstner [[Asger Jorn]] grundlagde i 1961 sammen med [[P.V. Glob]] og [[Werner Jacobsen]] fra [[Nationalmuseet]] og [[Holger Arbman]] fra [[Lunds Universitet]], [[Sverige]], efter at Jorn forlod [[Situationistisk Internationale]] <ref> [https://research-repository.st-andrews.ac.uk/bitstream/handle/10023/616/Inferno_Vol_8_article_5_2003.pdf?sequence=1&isAllowed=y Asger Jorn and the Photographic Essay on Scandinavian Vandalism] af Niels Henriksen 2003 i Inferno: Journal of Art History Vol. 8. Hentet 30. august 2016</ref>. Målet var at præsentere og bidrage til forskning i den [[Norden|nordiske]] kunst fra den tidligste [[forhistorisk tid]] frem til og med [[middelalderen]]. Arbejdet skulle resultere i en rigt illustreret bogserie i 32 bind, ''10.000 års nordisk folkekunst'', der skulle være et alternativ til den eksisterende kunsthistorie<ref>[http://www.museumjorn.dk/da/besoeg/webshop/produkt-praesentation/?AjrDcmntId=2155 Samenlignende vandalisme, Asger Jorn, den nordiske folkekunst og arkæologien] {{Webarchive|url=https://web.archive.org/web/20160925171632/http://www.museumjorn.dk/da/besoeg/webshop/produkt-praesentation/?AjrDcmntId=2155 |date=25. september 2016 }} af Teresa Østergaard Pedersen 2015. museumjorn.dk, hentet 30 august 2016</ref>. Instituttet havde hjemsted i Silkeborg, og skulle bestå af en fotosamling og et bibliotek, og skulle være et verdens- og videnscenter for uafhængig nordisk billedforskning<ref>[http://www.museumjorn.dk/da/aktiviteter/teater/tema-sisv/ Temaomvisning: 10.000 års nordisk folkekunst] {{Webarchive|url=https://web.archive.org/web/20160725064418/http://www.museumjorn.dk/da/aktiviteter/teater/tema%2Dsisv/ |date=25. juli 2016 }} museumjorn.dk, hentet 31.august 2016</ref>. Bøgerne skulle redigeres kunstnerisk af Jorn selv, når det gjaldt grafisk udformning og udvalg og placering af fotografier (komposition), mens teksten til hvert bind skulle skrives af fagfolk som var eksperter på det emne som blev omhandlet. For egne penge engagerede Jorn den franske mesterfotograf [[Gérard Franceschi]] (1915-2001), en af de mest fremstående specialister i verden på fotografering af kunstværker, og sammen opsøgte de i årene 1963-1964 bygninger og museer over hele Norden for at fotografere de objekter som var aktuelle for bogserien, og for at skabe et fotoarkiv som skulle være føtse skridt i etableringen af centeret. Denne forberedende aktivitet resulterede i 25.000 fotografier, som var arkiveret på [[Silkeborg Kunstmuseum]].
== Udgivelser ==
Af flere årsager blev planen ikke realiseret, og Jorn opgav bogprojektet i 1965. Da han døde, havde han kun fået udvalgt og redigeret fotografier til et fåtal af bindene. De bind som han havde fået redigeret mere eller mindre færdige, er udgivet langt senere med tekst af forfattere som var engageret af Silkeborg Kunstmuseum i samarbejde med [[Borgens Forlag]] i [[Valby]] i [[København]]:
Samfund Teknologi Ledelse Kulturhistorie Naturvidenskab